Mange TV-seere forbandt Hovden særlig fra herrestafetten under Ski-VM i Oslo i 1982, som Hovden kommenterte for NRK TV sammen med Jon Herwig Carlsen. Skiløperen Oddvar Brå brakk staven i innspurten av stafetten, Carlsen utbrøt: «La ham få en stav da, mann!», og Hovden fulgte opp med: «La ham få en stav!». Senere har tilropene fra studio ved flere anledninger feilaktig blitt gjengitt som «Gi mannen en stav!».